hotchpotch/miracl-hf-unified huggingface dataset:
ভেন্‌ড স্ক্রাব্‌ হপার
ভেন্‌ড স্ক্রাব্‌ হপার (বৈজ্ঞানিক নাম: "Aeromachus stigmata (Moore)") এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য। ভারতে এই প্রজাতিটি দুষ্প্রাপ্য।
ভেন্‌ড স্ক্রাব্‌ হপার এর প্রসারিত অবস্থায় ডানার আকার ২২-২৮ মিলিমিটার দৈর্ঘের হয়।
ভারতে প্রাপ্ত ভেন্‌ড স্ক্রাব্‌ হপার এর উপপ্রজাতিসমূহ হল-এই প্রজাতিকে ভারতের পূর্ব হিমালয় থেকে উত্তর-পূর্ব ভারত পর্যন্ত দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার রঙ বাদামী ও কালচে বাদামী। সামনের ডানার উভয়পৃষ্ঠে ও পিছনের ডানার নিম্নতলে সারিবদ্ধ সাদা ছোট ছোপ দেখা যায়। পিছনের ডানার নিম্নতলে ডিসকাল ছোপগুলি সাবটার্মিনাল ছোপগুলি অপেক্ষা বৃহদাকার এবং উক্ত সাব-টার্মিনাল সাদা ছোটগুলি টার্মেনের কিছুটা উপরে শেষ হয়েছে।
শুঙ্গের শীর্যভাগে মুগুরাকৃতি অংশ (club) apiculus বর্তমান।
পর্বতের পাদদেশ থেকে ১৭০০মিটার উচ্চতা পর্যন্ত উন্মুক্ত বনাঞ্চলে বসবাস করতে পছন্দ করে। ভারতএ এদের মে মাসে সবচেয়ে বেশী দেখা যায়। এরা মাটির কাছ দিয়ে ঊড়ে যায়। ঘাস এবং গুল্মের উপর দিয়ে ও তাদের উপর প্রায়শই অবস্থান করে।
দক্ষিণ অস্ট্রেলিয়া
দক্ষিণ অস্ট্রেলিয়া (, সংক্ষেপে SA) হলো অস্ট্রেলিয়ার দক্ষিণের মধ্যাঞ্চল নিয়ে গঠিত বিস্তৃত একটি অঙ্গরাজ্য। অস্ট্রেলিয়ার যেসব অঞ্চল ঊষর বা অনুর্বর ভূমি নিয়ে গঠিত তার অনেকাংশ এ অঞ্চলে অবস্থিত। মোট ৯৮৩,৪৮২ বর্গ কিঃমিঃ (৩৭৯,৭২৫ বর্গ মাইল) আয়তনের এই অঙ্গরাজ্যটি অস্ট্রেলিয়ার অঙ্গরাজ্য ও অঞ্চলগুলোর মধ্যে চতুর্থ বৃহত্তম অঙ্গরাজ্য। এ অঙ্গরাজ্যে বসবাসকারী মোট জনসংখ্যার পরিমাণ ১.৭ মিলিয়ন। দেশটির অন্যান্য অঙ্গরাজ্যের তুলনায় এ অঙ্গরাজ্যে বেশিরভাগ লোকজন কেন্দ্রীয় অঞ্চলে বসবাস করে। সাউথ অস্ট্রেলিয়া অঙ্গরাজ্যের ৭৫ শতাংশের বেশি লোকজন এর রাজধানী অ্যাডিলেড এবং এর পার্শ্ববর্তী এলাকায় বসবাস করে। অন্যান্য কেন্দ্রীয় অঞ্চলে বসবাসকারী লোকসংখ্যার পরিমাণ তুলনামূলকভাবে কম। অস্ট্রেলিয়ার অন্যান্য সবকয়টি অঙ্গরাজ্যের সীমান্তগুলোর সাথে এর সংযোগ রয়েছে।
টে (বট)
টে একটি কৃত্রিম বুদ্ধিমত্তা সম্পন্ন চ্যাটারবট যা টুইটারে ব্যবহার হতো। এটি ২০১৬ সালের মার্চ মাসে মাইক্রোসফট কর্পোরেশন কর্তৃক তৈরি ও বের হয় আর বের হওয়ার ১৬ ঘন্টার মধ্যেই এর টুইটার একাউন্টে আজেবাজে টুইট করার কারণে বন্ধ করে দেওয়া হয়। মাইক্রোসফট অনুসারে এটি হয়েছিল ট্রল করার কারণে যেখানে বটটিকে আক্রমণ করা হয় ও আজেবাজে টুইট করার ফাঁদে ফেলা হয়।
টে বটটি তৈরি ও উন্নয়ন করেছিল মাইক্রোসফট রিসার্চ ও বিং এবং ইংরেজি বাক্য "thinking about you" এর শব্দগুলোর প্রথম অক্ষরগুলো নিয়ে এর নাম করা হয় "টে" (tay)। বটটি টুইটারে ২৩ মার্চ ২০১৬ তারিখে বের করা হয়। কিন্তু কিছুক্ষণ পরে ট্রলের কারণে টে বাজে টুইট শুরু করে যার ফলে বটটি অস্থায়ীভাবে বন্ধ করা হয়। টে বট পরিক্ষা করার সময় তা পুণরায় চালু হয়ে যায় ও আবার বাজে টুইট শুরু করে। একারণে পরবর্তীতে মাইক্রোসফট বটটির কার্যক্রম পুরোপুরি বন্ধ করে দেয়।
জাভা সাগর
জাভা সাগর (, ) হলো ইন্দোনেশিয়ার সুন্ডা বালুচরের উপর অবস্থিত বিস্তীর্ণ এক অগভীর সাগর। এটি ইন্দোনেশিয়ার দ্বীপমালার মধ্যে অবস্থিত। এর উত্তরদিকে রয়েছে বোর্নিও দ্বীপ; দক্ষিণে রয়েছে জাভা দ্বীপ। সুমাত্রা দ্বীপ এর পশ্চিমদিকে অবস্থিত এবং পূর্বদিকে রয়েছে সুলাওয়েসি দ্বীপ। এর উত্তর-পশ্চিম অংশে অবস্থিত কারিমাতা প্রণালীর মাধ্যমে এটি দক্ষিণ চীন সাগরের সাথে যুক্ত হয়েছে।
আব্বাছিয়া উচ্চ বিদ্যালয়
আব্বাছিয়া উচ্চ বিদ্যালয় নেত্রকোনা জেলা সদরে অবস্থিত একটি মাধ্যমিক বিদ্যালয়। স্কুলটি নেত্রকোনা-কেন্দুয়া সড়কের পশ্চিমে এবং ৭নং কাইলাটি ইউনিয়ন পরিষদের দক্ষিণ পার্শে বালুয়াকান্দা বাজারে অবস্থিত। নেত্রকোনা উপজেলা পরিষদ থেকে এর দূরত্ব ৩ কিলোমিটার(দক্ষিণ দিকে)। বর্তমানে স্কুলটিতে ১০৬০ জন শিক্ষার্থী অধয়নরত রয়েছে।
আব্বাছিয়া উচ্চ বিদ্য়ালয় নেত্রকোনা সদর উপজেলার একটি অন্যতম প্রাচীন একটি বিদ্যালয়। ১৯৬০ সালে তৎকালীন সংসদ সদস্য হাজী মুহাম্মদ আবু আব্বাছ স্থানীয় লোকজনের সহযোগীতায় বিদ্যালয়টি প্রতিষ্টা করেন। কাল পরিক্রমায় বিদ্যালয়টি বর্তমান অবস্থানে এসে পৌঁছেছে। 
 বিদ্যালয়ে পাঠদান কার্যক্রমে বাংলাদেশ জাতীয় পাঠ্যপুস্তক ও শিক্ষাক্রম বোর্ড কর্তৃক প্রণীত নীতিমালা অনুসরণ করা হয়। স্কুলটিতে শুধুমাত্র বাংলা মাধ্যমে পাঠদান করা হয় এবং ষষ্ট থেকে অষ্টম শ্রেণী পর্যন্ত একই পধ্যতিতে পাঠদান সম্পন হয়। নবম ও দশম শ্রেনীতে মানবিক, ব্যবসায় শিক্ষা ও বিজ্ঞান এই তিন অনুষদের সিলেবাস অনুযায়ী পাঠদান করা হয়।
সকল শিক্ষার্থীকে স্কুল ইউনিফর্ম পরিধান করতে হয়।
বিদ্যালয়টিতে দুইটি প্রধান ভবন ও একটি সম্প্রসারিত ভবন রয়েছে। পূর্বপার্শে অবস্থিত একটি দ্বিতল ভবন ও তার ঠিক পেছনেই রয়েছে পশ্চিম ভবন। সম্পসারিত ভবনটি দক্ষিণ পার্শে অবস্থিত।
স্কুলের মোট শিক্ষক ১৭ জন। স্কুল পরিচালনা কমিটি স্কুলটি পরিচালনা করেন।
২০১৭ ওয়াশিংটন রেল দুর্ঘটনা
১৮ ডিসেম্বর, ২০১৭ সালে মার্কিন যুক্তরাষ্ট্রের রাজধানী শহর ওয়াশিংটনের, ডুপয়েন্টের কাছাকাছি অ্যামট্রাক ক্যাসকেট প্যাসেঞ্জার ট্রেন ৫০১ লাইনচুত্য হয়। এটি ওয়াশিংটনের টাকোমার, দক্ষিণে নির্মিত একটি নতুন উদ্বোধনী যাত্রী রেল পথ, পয়েন্ট ডিফেন্স বাইপাসের দক্ষিণ-পশ্চিমে ছিল। ক্যাসকেড দ্বারা ব্যবহৃত পূর্বের রুটের তুলনায় বাইপাস দ্রুত গতির এবং কম সময়ে ভ্রমণের জন্য ডিজাইন করা হয়েছিল। ইন্টারস্টেট ৫ (আই -৫) উপর একটি রেলপথ সেতু অতিক্রম করার সময় ট্রেন এর চৌদ্দটি বগির মধ্যে ১৩ টি লাইনচুত্য হয়। দক্ষিণ-পশ্চিমাঞ্চলীয় আই -৫-তে বেশ কয়েকটি গাড়ি চূর্ণবিচূর্ণ হয়েছে এবং ট্রেনের কমপক্ষে তিনজন মানুষ মারা গেছেন। ট্রেনটি পুরাতন রুটের সাথে নতুন রুটে একত্রিত হওয়ার সল্প দূরত্ব আগে দুর্ঘটনার কবলে পরে এবং লাইনচুত্য হয়।
পয়েন্ট ডিফায়েন্স বাইপাস ২০১০ থেকে ২০১৭ সালে নিসকুয়ালি নদী এবং টাকোমা মধ্যে পুগেট সাউন্ড বরাবর বিএনএসএফ মূল লাইন জন্য প্রতিস্থাপক বা বাইপাস হিসাবে নির্মিত হয়েছিল। $১৮১ মিলিয়ন খরচ করে বাইপাসটি, অভ্যন্তরীণ রুট যা আই-৫ অনুসরণ করে, ওয়াশিংটন স্টেট ডিপার্টমেন্ট অব ট্রান্সপোর্টেশন (WSDOT) দ্বারা সাউন্ড ট্রানজিট, আঞ্চলিক ট্রানজিট অথরিটির মালিকানাধীন রাস্তায় নির্মিত হয়েছিল। অ্যামট্রাক ক্যাসকেড পরিষেবাটি একটি চুক্তি অপারেটর হিসাবে অ্যামট্রাক সঙ্গে, ওয়াশিংটন স্টেট এবং পরিবহন ওরেগন ডিপার্টমেন্টের একটি যৌথ প্রচেষ্টা। ১৮ ডিসেম্বর লাইনচ্যুত হওয়ার পর, নির্বাচিত কর্মকর্তারা বাইপাস রেল পথের নিরাপত্তা নিয়ে প্রশ্ন তুলেছিলেন।
ইবনে আব্দুল হাদি
শামসুদ্দীন আবি আব্দিল্লাহ মুহাম্মাদ ইবনে আহমাদ ইবনে আব্দুল হাদি আল-মাকদিসি আল-হাম্বালী রহঃ () ইবনে আব্দুল হাদি নামে সমাধিক পরিচিত (দামেস্ক, ১৩০৫ (৭০৫ হিজরি) - ১৩৪৩ (৭৪৪ হিজরি)) লেভান্টের একজন প্রসিদ্ধ মুহাদ্দিস এবং হাম্বলী বিদ্বান ছিলেন। তার সবচেয়ে বড় পরিচয় হচ্ছে তিনি ছিলেন তৎকালীন কালের ইসলামী জ্ঞান বিজ্ঞানের সকল শাস্ত্রের মনীষী "মুজাদ্দিদ" ইবনে তাইমিয়াহ রহঃ এর ছাত্র। ইবনে আব্দুল হাদি নামের আরও একজন বিদ্বান ছিলেন, তারা দু'জনই এসেছিলেন একই পরিবার থেকে, তার নাম ছিল ইউসুফ বিন আব্দুল হাদি (মৃত্যু ৯০৯ হিজরি)।
সিলেটি (দ্ব্যর্থতা নিরসন)
সিলেটি বলতে বোঝানো হতে পারে -
বট (দ্ব্যর্থতা নিরসন)
বট একটি উদ্ভিদের প্রজাতি।
বট দ্বারা আরও বোঝানো হতে পার:
ইমাম আল-মুযানী
ইমাম আল-মুযানী রহঃ (আবু ইব্রাহিম ইসমা'ইল ইবনে ইয়াহইয়া আল-মুযানী) একজন প্রসিদ্ধ ইসলামী আইনবিদ এবং ধর্মতত্ত্বের পণ্ডিত ছিলেন। শাফি'ঈ ফিকহের একজন নেতৃস্থানীয় স্কলার ছিলেন। তিনি ছিলেন কায়রোর অধিবাসী। ইমাম শাফি'ঈ রহঃ এর খুব কাছের ছাত্র ছিলেন তিনি। তাকে যেসব উপাধিতে ডাকা হয় সেগুলো হচ্ছে, আল-ইমাম, আল-'আল্লামাহ, ফাকিহুল মিল্লাহ এবং 'আলাম আয-যাহেদ। তিনি বিশেষ পারদর্শী ছিলেন বিচারিক রায় সংক্রান্ত বিদ্যায় এবং তাকে ইমাম শাফি'ঈ রহঃ এর (আইনবিজ্ঞানের) উত্তরাধিকারী হিসেবে বিবেচনা করা হয়ে থাকে। ইমাম শাফি'ঈ রহঃ তার ব্যাপারে বলেন, "আল-মুযানী হচ্ছে আমার ফিকহী ধারার পতাকা-বাহক"। তিনি কঠিন ভাবে দুনিয়াবিরাগী এক দীর্ঘ জীবন অতিবাহিত করবার পর ৮৯ বছর বয়সে ২৬৪ হিজরির ২৪ রামাদান তারিখে মৃত্যুকে আলিঙ্গন করেন। তাকে ইমাম শাফি'ঈ রহঃ এর পাশে সমাহিত করা হয়।
তিনি আমাদের জন্য রেখে গেছেন বহু গুরুত্বপূর্ণ কাজ, তার বিখ্যাত কাজগুলোর মধ্যে উল্লেখযোগ্য হচ্ছে, ইমাম শাফি'ঈ রহঃ রচিত কিতাবুল উম্ম এর সংক্ষেপকরণ, ধর্মতত্ত্বের ওপর রচনা করেছেন শারহুস সুন্নাহ, যা সুন্নাহ অনুসরণকারীদের জন্য বিশেষ গুরুত্বপূর্ণ। তার অন্যান্য গুরুত্বপূর্ণ কাজগুলো হচ্ছে, আল জামি'উল কাবীর, আল-সাগীর, আল-মানসুর, আল-তারগীব ফিল 'ইল্ম, আল-মাসা'ইল আল-মু'তাবারা, এবং আল-ওয়াসা'ইক। তিনি সুপরিচিত তার বিখ্যাত কিছু তর্ক-বিতর্কের জন্য, যেগুলো আইনবিদ্যাকে কেন্দ্র করে হয়েছিল, তার বেশিরভাগ ডিবেট ছিল হানাফি আইনবিদদের সাথে। তিনি ছিলেন হানাফি ফিকহের অন্যতম শ্রেষ্ঠ স্কলার আবু জাফর আত-তাহাবী রহঃ এর চাচা।
২০১৭ ত্রিপুরা ভূমিকম্প
২০১৭ সালের ৩ জানুয়ারি ভারতের রাজ্য ত্রিপুরার উত্তর-পূর্বাঞ্চলীয় আম্বাসার পূর্ব দিকে একটি ৫.৭ মাত্রার ভূমিকম্প আঘাত হানে, যার সর্বোচ্চ মাত্রা ছিল ৬-৭ রিখটার স্কেল। এটা স্থানীয় সময় বিকেল ২:৩৯টায় (০৯:০৯ ইউটিসি) আঘাত হানে, এবং এটার কেন্দ্র একটি বিচ্ছিন্ন এলাকায় ছিল। এটির গভিরতা ৩২.০ কিলোমিটার বলে নিরূপণ করা হয়।
ভারতে ১জন মারা যায় এবং আরো ৫জন আহত হয়। ধলাই জেলায় ভূমিধ্বসে কমপক্ষে ৫০টি বাড়িঘর ক্ষতিগ্রস্থ হয়, যখন গাছ পড়ে রাস্তাগুলো অচল হয়ে পড়ে। ত্রিপুরা রাজ্যের দুর্যোগ ব্যবস্থাপনা কর্তৃপক্ষের বরাত অনুযায়ী, ত্রিপুরার ধলাই এবং উনাকটি জেলার কমপক্ষে ৬,৭২৭টি বাসাবাড়ি ক্ষয়ক্ষতির সম্মুখীন হয়। কলকাতা সহ উত্তর পূর্বাঞ্চলীয় ভারতের অনেক জায়গা থেকেও ভূকম্পন বোঝা যায়। পার্শ্ববর্তী বাংলাদেশেও এই ভূকম্পন অনুভূত হয়, যেখানে দুই জন লোক মৃত্যুবরণ করে এবং তিনজন আহত হয়। এই ভূমিকম্পের ফলে ত্রিপুরার মনু নদীর তীরে এবং বাংলদেশ সংলগ্ন ধলাই নদীতে ভুমিক্ষয় হয়, বিশেষত কমলগঞ্জ এলাকায়।
উলানিয়া জমিদার বাড়ি
উলানিয়া জমিদার বাড়ি বাংলাদেশের বরিশাল বিভাগের বরিশাল জেলার অন্তর্ভূক্ত মেহেন্দিগঞ্জ উপজেলার উলানিয়া গ্রামে অবস্থিত এক চৌধুরী বাড়ি যা জমিদার বাড়ি হিসেবে পরিচিত।
মেহেন্দিগঞ্জ উপজেলার কয়েকটি গ্রামের মধ্যে একটি গ্রামের নাম হলো উলানিয়া গ্রাম। এখানে ইতিহাসের সাক্ষী হয়ে দাড়িয়ে আছে এক ঐতিহ্যবাহী জমিদার বাড়ি। যা আনুমানিক ১৫০০ শতাব্দীতে প্রতিষ্ঠিত হয়েছিল। এই জমিদার বাড়ির বংশের প্রতিষ্ঠাতা ছিলেন সুবেদা হানিফ। ইনি ভারতীয় বংশধর ছিলেন না। ইনার পূর্ব পুরুষরা ছিলেন পারস্যের। সুবেদার হানিফ সৈনিক পদে চাকরি করতেন। এই মেহেন্দিগঞ্জ উপজেলায় তখন ওলন্দাজ দস্যু দল, মগ ও ফিরিঙ্গিদের অত্যাচারে জর্জরিত ছিল। যা সাধারণ মানুষকে অতিষ্ঠ করে তোলে। তখন সুবেদার হানিফের উপর দ্বায়িত্ব আসে এদেরকে প্রতিহিত করার। তখন তিনি শক্ত হাতে তাদেরকে দমন করেন এবং এখানে বসতি স্থাপন করেন। পরবর্তীতে তার বংশধররা এখানকার জমিদার হন। এইভাবেই এই জমিদার বাড়িটি প্রতিষ্ঠিত হয়।
চরহোগলা জমিদার বাড়ি
চরহোগলা জমিদার বাড়ি বাংলাদেশের বরিশাল বিভাগের বরিশাল জেলার অন্তর্গত মেহেন্দিগঞ্জ উপজেলার এক ঐতিহাসিক জমিদার বাড়ি।
প্রায় দুইশত পঞ্চাশ বছর আগে বরিশাল জেলার মেহেন্দিগঞ্জ উপজেলার চরহোগলা গ্রামে একশত একর জমিতে এই জমিদার বাড়িটি প্রতিষ্ঠিত হয়। চরহোগলা জমিদার বাড়ির প্রথম পুরুষ হলো "বুধাই শরিফ" তার ছেলে "পাঞ্চু শরিফ" ওরফে "গোপাল সিকদার"। পাঞ্চু শরিফ বা গোপাল সিকদারের ছয় ছেলে দু' মেয়ে ছিল। এদের মধ্যে আব্দুল করিম চৌধুরী (ভেলু মিয়া), জালাল উদ্দিন আহমেদ চৌধুরী (কালা মিয়া), আব্দুল হামিদ চৌধুরী (সোনা মিয়া) ও তার পুত্র আবুল জমিল শামসুল হামিদ চৌধুরী (আকা মিয়া) এই জমিদার বাড়িটির প্রতিষ্ঠাতা। মরহুম জালাল উদ্দিন চৌধুরী কালা মিয়ার নামানুসারে স্থানীয় লোকদের কাছে এই জমিদার বাড়িটি কালামিয়া জমিদার বাড়ি নামে পরিচিত।
পল স্ট্র্যাং
পল অ্যান্ড্রু স্ট্র্যাং (; জন্ম: ২৮ জুলাই, ১৯৭০) বুলাওয়েতে জন্মগ্রহণকারী প্রথিতযশা জিম্বাবুয়ীয় সাবেক আন্তর্জাতিক ক্রিকেট তারকা। বর্তমানে তিনি ক্রিকেট কোচের দায়িত্ব পালন করছেন। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০১ সময়কালে জিম্বাবুয়ের পক্ষে ২৪ টেস্ট ও ৯৫টি ওডিআইয়ে অংশগ্রহণের সুযোগ ঘটে তার। ঘরোয়া প্রথম-শ্রেণীর ক্রিকেটে ম্যাশোনাল্যান্ড, ইংরেজ কাউন্টি ক্রিকেটে কেন্ট, নটিংহ্যামশায়ার, সিএফএক্স একাডেমি ও মনিকাল্যান্ডের পক্ষে খেলেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে লেগ-ব্রেক বোলিং করতেন পল স্ট্র্যাং।
তার সহোদর ভাই ব্রায়ান স্ট্র্যাং জিম্বাবুয়ের পক্ষে আন্তর্জাতিক ক্রিকেটে প্রতিনিধিত্ব করেছেন। ভাইয়ের সাথে একযোগে টেস্ট ক্রিকেটে অংশ নিয়েছেন। তাদের বাবা রোনাল্ড স্ট্র্যাং প্রথম-শ্রেণীর আম্পায়ার ছিলেন ও ১৯৯৪-৯৫ মৌসুমে জিম্বাবুয়ের দুইটি টেস্ট খেলায় টিভি আম্পায়ারের দায়িত্ব পালন করেছেন। কেপ টাউন বিশ্ববিদ্যালয়ের অধ্যয়ন করেছেন পল স্ট্র্যাং।
১৯৯৩-৯৪ মৌসুমে জিম্বাবুয়ে দলের সদস্যরূপে পাকিস্তান গমন করেন। ২৬ অক্টোবর, ১৯৯৪ তারিখে শ্রীলঙ্কার বিপক্ষে টেস্টে অভিষেক ঘটে। এরপর ১৯৯৫ সালে পেশাদার ক্রিকেটার হিসেবে যোগ দেন।
১৯৯৬-৯৭ মৌসুমে পাকিস্তান সফরে যায় জিম্বাবুয়ে দল। শেখুপুরায় অনুষ্ঠিত সিরিজের প্রথম টেস্টে স্বাগতিক পাকিস্তানের বিপক্ষে প্রথম ইনিংসে দূর্দান্ত সেঞ্চুরি করেন তিনি। আট নম্বরে ব্যাটিংয়ে নেমে তাঁর এ সেঞ্চুরিটি খেলোয়াড়ী জীবনের একমাত্র ঘটনা ছিল। নবম উইকেট জুটিতে ভাইয়ের সাথে জুটি গড়ে ৮৭ রান তুলেন। একই খেলায় তিনি পাকিস্তানের প্রথম ইনিংসে পাঁচ উইকেট পেয়েছিলেন। তবে, ওয়াসিম আকরামের অপরাজিত ২৫৭ রানের কল্যাণে খেলাটি ড্রয়ে পরিণত হয় ও তার সাফল্য ঢাকা পড়ে যায়।
২০০০-০১ মৌসুমে সফরকারী নিউজিল্যান্ডের বিপক্ষে প্রথম ইনিংসে নিজস্ব সেরা বোলিং পরিসংখ্যান দাঁড় করান ৮/১০৯। তাস্বত্ত্বেও জিম্বাবুয়ে দল ৭ উইকেটে পরাজয়বরণ করে। অদ্যাবধি এ পরিসংখ্যানটি জিম্বাবুয়ের ক্রিকেটের ইতিহাসে সেরা হিসেবে বিবেচিত। তবে, টেস্টে সেরা বোলিং পরিসংখ্যানটি নিজের করে নিয়েছেন অ্যাডাম হাকল। এরপর আরও তিন টেস্টে অংশ নিয়েছিলেন তিনি।
জিম্বাবুয়ের একমাত্র টেস্ট ক্রিকেটার হিসেবে টেস্ট দশ উইকেট পান। পাশাপাশি টেস্ট খেলায় পরাজয়বরণকারী দলের একমাত্র বোলার তিনি।
ইংরেজ কাউন্টি ক্রিকেটে দুই মৌসুম অতিবাহিত করেন। বহিরাগত খেলোয়াড় হিসেবে ১৯৯৭ সালে কেন্টে ও ১৯৯৮ সালে নটিংহ্যামশায়ারে খেলেন।
২ ডিসেম্বর, ১৯৯৪ তারিখে অস্ট্রেলিয়ার বিপক্ষে একদিনের আন্তর্জাতিকে অভিষিক্ত হন পল স্ট্র্যাং।
ভারত, পাকিস্তান ও শ্রীলঙ্কায় যৌথভাবে অনুষ্ঠিত ১৯৯৬ সালের ক্রিকেট বিশ্বকাপে অন্যতম শীর্ষস্থানীয় উইকেটশিকারীতে পরিণত হন। ১৬ গড়ে ১২ উইকেট লাভ করেন। তন্মধ্যে কেনিয়ার বিপক্ষে জয়ী খেলায় ৫/২১ বোলিং পরিসংখ্যান দাঁড় করান তিনি। তবে বাদ-বাকী চার খেলায় পরাজিত হয়ে গ্রুপ পর্বেই দলটি বিদায় নেয়।
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে অংশ নেন তিনি। ঐ প্রতিযোগিতায় কেনিয়া, ভারত ও দক্ষিণ আফ্রিকাকে পরাজিত করে সুপার সিক্স পর্বে অবতীর্ণ হয় তার দল।
২০০০ সালে ডান হাতের মাংসপেশীতে টান পড়ার পর থেকে ক্রমাগত আঘাতের কারণে খেলোয়াড়ী জীবনের সমাপ্তি ঘোষণা করতে বাধ্য হন পল স্ট্র্যাং।
খেলোয়াড়ী জীবন থেকে অবসর নেয়ার পর কোচিংয়ের দিকে ঝুঁকে পড়েন তিনি। ২০০৮ সালে অকল্যান্ড এইসের পক্ষে হাই পারফরম্যান্স কোচ হিসেবে যোগ দেন। এর কিছুদিন পর পূর্ণাঙ্গ কোচ হিসেবে কাজ করতে থাকেন।
মোয়াজ্জেম হোসেন রতন
ইঞ্জিনিয়ার মোয়াজ্জেম হোসেন রতন (জন্ম: ১৩ জুন ১৯৭২) হলেন একজন বাংলাদেশী রাজনীতিবিদ ও জাতীয় সংসদ সদস্য।
কালা পাহাড়
কালা পাহাড় হচ্ছে বৃহত্তর সিলেটের সর্বোচ্চ বিন্দু বা চূড়া। এমনকি এটি বাংলাদেশের উত্তর অংশেরও সর্বোচ্চ বিন্দু। আজগরাবাদ চা বাগান থেকে এটি মাত্র ৪ কিলোমিটার দূরে অবস্থিত। এমনকি মৌলভীবাজারের জুরী উপজেলার রাজকি চা বাগান থেকেও এটি দেখা যায়।
মৌলভীবাজার জেলার কুলাউড়া উপজেলার রবির বাজারের নিকটে অবস্থিত এই স্থানটি আজগরাবাদ টি স্টেট থেকে মাত্র ৩-৪ ঘণ্টা হেঁটে যাওয়ার পথ। জুড়ী উপজেলার ফুলতলা বাজারের কাছে অবস্থিত রাজকি টি স্টেট থেকেও কালা পাহাড়ের চূড়ায় আরোহণ কর যায়। সমুদ্র পৃষ্ঠ থেকে কালা পাহাড়ের উচ্চতা ১,১০০ ফুট। ২০১৫ সালের নভেম্বরে একদল স্থানীয় অভিযাত্রী বিডি এক্সপ্লোরার এই চূড়াটি খুঁজে পায় এবং গারমিন চালিত জিপিএস দিয়ে সর্বোচ্চ বিন্দু ১,০৯৮ ফুট (সমুদ্র স্তর থেকে) পরিমাপ করে। 
কালা পাহাড়ের পর্বতশ্রেণীকে স্থানীয় ভাষায় লংলা পাহাড়শ্রেণী নামে ডাকা হয়। 'কালা পাহাড়' হচ্ছে সর্বোচ্চ চূড়ার স্থানীয় নাম। বাংলাদেশ জিওগ্রাফিক সোসাইটির মতে, এই পাহাড়টি 'হারারগঞ্জ পাহাড়' নামেও পরিচিত। দেশের উত্তর পূর্বাঞ্চলীয় এলাকায় অবস্থান করা এই পাহাড়ের ৬০% বাংলাদেশে পড়েছে এবং বাকি অংশ ভারতের উত্তর ত্রিপুরায় অবস্থিত। ত্রিপুরায় এই পাহাড়টির বাকি অংশ রঘুনন্দন পাহাড় নামে পরিচিত। ভারতের বিখ্যাত প্রাচীন প্রত্নতাত্ত্বিক ধর্মীয় স্থান, ঊনকোটি এই পাহাড়টির পাদদেশে অবস্থিত। শরৎকালে আকাশ পরিষ্কার হলে, কালা পাহাড়ের সর্বোচ্চ বিন্দু থেকে হাকালুকি হাওরয়ের (বাংলাদেশের বৃহত্তম হাওর) নীল পানি দেখা যায়। এই পাহাড় সংলগ্ন কিছু খাসিয়া স্থাপনা রয়েছে, যেমন- নুনছরা পুঞ্জি,পানাইছরা পুঞ্জি,পুটিছরা পুঞ্জি এবং বাইগঞ্ছরা পুঞ্জি। খাসিয়া ভাষায় 'গ্রামকে' 'পুঞ্জি' বলা হয়।
হিরূ ওনোডা
ওনোডা ১৯ মার্চ, ১৯২২ খ্রিস্টাব্দে জাপানের ওয়াকায়ামা প্রদেশের কাইসো জেলার কামে কাওয়া গ্রামে জন্মগ্রহণ করেন। তিনি প্রাচীন সামুরাই যোদ্ধা শ্রেণির অন্তর্গত একটি পরিবারে জন্মগ্রহণ করেন; এবং তার পিতা চীনে নিহত না হওয়া পর্যন্ত একজন জাপানি সৈন্য চিকিৎসক হিসেবে নিযুক্ত ছিলেন। ওনোডা ১৭ বছর বয়সে চীনের ইউহান ভিত্তিক একটি কোম্পানিতে কজ করা শুরু করে। এবং ১৮ বছর বয়সে তিনি জাপানি সাম্রাজ্যিক সেনাবাহিনীর পদাতিক বাহিনীতে যোগদান করেন।
ওনোডা নাকোনা বিদ্যালয়ের গোয়েন্দা কর্মকর্তা হিসেবে প্রশিক্ষণ লাভ করেন।২৬ ডিসেম্বর ১৯৪৪ সালে তাকে ফিলিপিন্সের লুবাং দ্বীপে পাঠানো হয়। দ্বীপটিতে শত্রুদের হামলা রুখতে, তাকে বিমানবন্দর এবং আশ্রয়কেন্দ্র ধ্বাংস সহ সম্ভবপর সবকিছু করার আদেশ দেওয়া হয়েছিল। আদেশে এও উল্লেখ করা হয় যে, সে যেন আত্মসমর্পণ বা আত্মহত্যা না করে।
ওনোডা দ্বীপে পৌঁছানোর পর, পূর্বে পাঠানো অন্যান্য জাপানি সৈন্যদের সাথে যোগ দেন। দলের উচ্চপদস্থ কর্মকর্তাগণ ওনোডাকে তার কার্যভার বহন করতে বাধা দেয়, যে কারণে ২৮ ফেব্রুয়ারি, ১৯৪৫ সালে মার্কিন যুক্তরাষ্ট্র এবং ফিলিপাইন কমনওয়েলথ বাহিনী দ্বীপটিতে অবতরণ করে ও সহজেই এই দ্বীপটি কব্জা করে নেয়। অবতরণের অল্প সময়ের মধ্যেই ওনোডা ও তিনজন সৈন্য ছাড়য় সকলেই হয় মারা যান অথবা আত্মসমর্পণ করেন। ওনোডার পদোন্নতি করে, তাকে লেফটেনেন্ট করা হয়; মানুষদের পাহাড়ে নিয়ে যাওয়াট আদেশ লাভ করে।
ওনোডা ২০১৪ খ্রিস্টাব্দের ১৬ই জানুয়ারি টোকিওর সেন্ট লুক'স ইন্টারন্যাশনাল হাসপাতালে নিউমোনিয়ার জটিলতার কারণে হৃদরোগে আক্রান্ত হয়ে মৃত্যুবরণ করেন। জাপানের প্রধান মন্ত্রিপরিষদ সচিব ইয়োশিহিদে শুগা তার মৃত্যুর বিষয়ে মন্তব্য করেন যে:- "আমি স্পষ্টতই মনে করি যে, যখন ওনোডা জাপানে ফিরে আসেন তখন যুদ্ধ শেষ হয়েছে বলে আমি আশ্বস্ত হয়েছি" এবং বেঁচে থাকার জন্য তাঁর ইচ্ছার প্রশংসা করেন।
যমপুকুর ব্রত
যমপুকুর ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের মেয়েরা আশ্বিন মাসের সংক্রান্তি থেকে কার্তিক মাসের শেষদিন পর্যন্ত একমাসব্যাপী এই ব্রত পালন করে। এটি চার বছর পালন করতে হয়। ব্রতের উদ্দেশ্য হল মৃত্যুর পর যেন প্রতিবেশী-আত্মীয়স্বজনদের পরলোকে কোনপ্রকার যন্ত্রণা ভোগ করতে না হয়।
গ্রাম-বাংলার বসতবাড়ির মেঠো আঙিনা বা শানের মেঝেতে আল দিয়ে অথবা পুকুরপাড়ে বা বাগানে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
যমপুকুর ব্রত পালনের প্রথম পর্যায়ে প্রয়োজনীয় উপকরণ অর্থাৎ ধান, মানকচু, কলা, হলুদ, কলমী, শুশনি, ও হিঞ্চের চারাগাছ, সুপুরি, কয়েকটি কড়ি এবং কয়েকটি মাটির মূর্তি সংগ্রহ করতে হয়।
দ্বিতীয় পর্যায়ে চারদিকে চারটি ঘাটসহ চৌকো একটি পুকুর (এক বর্গহাত পরিমিত মাটিতে) খনন করে পুকুরটি জলপূর্ণ করে দক্ষিণদিকের ঘাটে পিটুলির আলপনার উপর মাটির যমরাজ, যমরাণী ও যমের পিসিকে বসাতে হয়। উত্তরদিকের ঘাটে মেছো ও মেছুনী, পূর্বদিকস্থ ঘাটে ধোপা ও ধোপানী, পশ্চিমদিকের ঘাটে মাটির কাক, বক, চিল, কুমির, কচ্ছপ, হাঙর ইত্যাদির মাটির মূর্তি রাখতে হয়। পুকুরের মাঝখানে একগোছা ধান, কলমী, শুশনি ও হিঞ্চে গাছ পুঁততে হয়; কচু, হলুদ প্রভৃতি গাছ পাড়ে থাকে।
তৃতীয় পর্যায়ে পূজার সময় পুকুরের চারকোণে চার কড়া কড়ি, চারটি হলুদ ও সুপারি পুঁতে দিয়ে একটি প্রদীপ জ্বালতে হয়; তারপর পূর্ব মুখ করে ফুল সহযোগে যমের পূজা করতে হয়। পুকুরে জল দেওয়ার, গাছে জল ঢালার এবং মূর্তিগুলি পূজা করার আলাদা আলাদা মন্ত্র আছে। পূজা শেষে বলা হয়ঃ
"সাত ভাইয়ের বোন আমি ভাগ্যবতী।
যমপুকুর পূজি আমি, সাক্ষী জগৎপতি।।"
পূজার শেষে যমপুকুর ব্রতের মাহাত্ম্যকথা শুনে ব্রত শেষ হয়।
চারবছর পরপর ব্রতপালন করে ব্রতটি উদযাপনের সময় এক কাহন (৮০টি) কড়ি ও দক্ষিণা দান এবং চারজন ব্রাহ্মণকে ভোজন করানো হয়।
দক্ষিণ-পূর্ব ইউরোপ
দক্ষিণ-পূর্ব ইউরোপ ইউরোপ মহাদেশের একটি ভৌগলিক অঞ্চল। এটি মূলত বলকান উপদ্বীপটি নিয়ে গঠিত। নিচের সার্বভৌম রাষ্ট্রগুলিকে প্রায়ই এই অঞ্চলের অন্তর্ভুক্ত ধরা হয়: আলবেনিয়া, বসনিয়া ও হার্জেগোভিনা, বুলগেরিয়া, ক্রোয়েশিয়া, গ্রিস, কসভো, ম্যাসিডোনিয়া প্রজাতন্ত্র, মন্টিনেগ্রো, রোমানিয়া, সার্বিয়া, এবং স্লোভেনিয়া।
সম্ভবত অস্ট্রীয় গবেষক ইয়োহান গেয়র্গ ফন হান প্রথমবারের মত প্রচলিত বলকান উপদ্বীপের পরিবর্তে একটি সাধারণতর পরিভাষা হিসেবে "দক্ষিণ-পূর্ব ইউরোপ" কথাটি ব্যবহার করেন।
সিলেট কৃষি বিশ্ববিদ্যালয়ের উপাচার্যের তালিকা
সিলেট কৃষি বিশ্ববিদ্যালয় সিলেটের টিলাগড়ে অবস্থিত বাংলাদেশের একটি সরকারি বিশ্ববিদ্যালয়। এটি ২০০৬ সালে প্রতিষ্ঠা করা হয়, যা পূর্বে সিলেট সরকারি ভেটেরনারি কলেজ নামে পরিচিত ছিল। 
বিশ্বের বিভিন্ন দেশের মতো বাংলাদেশেও আচার্য হচ্ছেন বাংলাদেশের রাষ্ট্রপতি। তিনি উপাচার্য নিয়োগ দিয়ে থাকেন। নিচে সিলেট কৃষি বিশ্ববিদ্যালয়ের উপাচার্যদের তালিকা দেয়া হলঃ
সুবচনী ব্রত
সুবচনী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের মহিলারা গৃহে নববিবাহিত দম্পতির মঙ্গলকামনায় এই ব্রত পালন করে। এটি বছরের বারো মাসেই পালন করা যায়
সুবচনী ব্রত পালনের প্রথম পর্যায়ে প্রয়োজনীয় উপকরণ অর্থাৎ ঘট, আমসরা, পদ্মফুল, নাড়ু, পান, কলা, সুপুরি, তিল, সিঁদুর এবং আল্পনার জন্য পিটুলি সংগ্রহ করতে হয়।
দ্বিতীয় পর্যায়ে উঠোনে চারকোনা ঘর কেটে আল্পনা দিতে হয় পাশাপাশি চারজোড়া হাঁস ও একটি খোঁড়া হাঁস। এরপরে জলভর্তি ঘটে আমসরা ও পদ্মফুল রাখতে হয়। একটি গর্ত খুঁড়ে তাতে দুধ ভর্তি করে নাড়ু, খই, পান, সুপারি, তিল দিয়ে পূজা করতে হয়।
ব্রতের শেষে সধবা নারীদের নাড়ু, খই, পান, কলা, সুপুরি, তিল, সিঁদুর দিতে হয়।
রায়ান সিম্পকিন্স
সিম্পকিন্সের জন্ম মার্কিন যুক্তরাষ্ট্রের নিউ ইয়র্ক শহরের ম্যানহাটন নামক পৌরসভায়। ২০০৯ সালে তিনি ক্যালিফোর্নিয়া রাজ্যে চলে আসেন। তার ছোট ভাই অভিনেতা টাই সিমকিন্স।
তাকে প্রথম অভিনয় করতে দেখাগিয়েছিল ২০০৬ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র "সেরিবেবিতে", সেখানে তিনি মার্কিন অভিনেত্রী ম্যাগি গ্যালেনহ্যাল এর বিপরীতে মূল ভূমিকায় অভিনয় করেছিলেন। তিনি তার ভাই টাই এর পার্শ্বে দু-বার অভিনয় করেছেন, "প্রাইড এন্ড গ্লোরি" এবং "রেভ্যুলেশোনারি রোড" চলচ্চিত্র দুটিতে। তিনি মার্কিন লেখিকা ওয়েন্ডি মাস এর ২০০৬ সালের উপন্যাস "জেরেমি ফিংক এন্ড দ্য মিনিং অব লাইফ" অবলম্বনে তৈরী মার্কিন পারিবারিক কাহিনী সমৃদ্ধ চলচ্চিত্র "জেরেমি ফিংক এন্ড দ্য মিনিং অব লাইফ" (২০১১ সালে মুক্তি পায়) এ মূল ভূমিকা লিজি মোল্ডন চরিত্রে কাজ করেন, যেটির চিত্রনাট্যকার এবং পরিচালক ছিলেন মার্কিন পরিচালিকা টোমার হেলফেন।
সিস্পকিন্স ২০১৬-১৭ সাল থেকে, মার্কিন যুক্তরাষ্ট্রের ক্যালিফোর্নিয়া রাজ্যের বার্কেলি শহরে অবস্থিত ক্যালিফোর্নিয়া বিশ্ববিদ্যালয় এ পড়াশোনা করেন।
মুসলিম সমর নেতাদের তালিকা
এই তালিকায় রাখা হয়েছে ইসলামের ইতিহাসের গুরুত্বপূর্ণ সমরনেতা, বীর যোদ্ধা, জেনারেল এবং এডমিরালদের, দিগ্বিজয়ী এবং ধর্মযোদ্ধা বা মুজাহিদদের, যারা ইতিহাসের পট-পরিবর্তনে বিশেষ ভূমিকা পালন করেছেন। শতাব্দী অনুযায়ী বর্তমান পর্যন্ত এ তালিকা সাজানো হয়েছে।রাশিদুন খিলাফত প্রতিষ্ঠা করেন। তিনি নবী মুহাম্মাদ সাঃ এর জীবদ্দশাতেও তাঁর সাথে বহু যুদ্ধে অংশগ্রহণ করেছিলেন। ঐতিহাসিক বদরের যুদ্ধ এবং উহুদের যুদ্ধে আবু বকর রাঃ অংশগ্রহণ করেন। এছাড়া তিনি অংশ নিয়েছিলেন বানু নাদির অভিযানে, খন্দকের যুদ্ধে, বানু কুরাইযা অভিযানে। খন্দকের যুদ্ধে তিনি একটি অংশের নেতৃত্বে ছিলেন এবং বীরত্বপূর্ণ ভূমিকা পালন করেন। তিনি ঐতিহাসিক হুদায়বিয়ার সন্ধিতে উপস্থিত ছিলেন, অংশ নিয়েছিলেন খায়বারের যুদ্ধে, এবং মক্কা বিজয়েও। হুনাইনের যুদ্ধ এবং তাইফ অবরোধেও অংশ নিয়েছিলেন। ৬৩০ সালের তাবুক অভিযানে নিজের সকল সম্পদ আল্লাহর পথে দান করে এক অনন্য নজির উপস্থাপন করেছিলেন আবু বকর রাঃ। নবী মুহাম্মাদ (‏صلى الله عليه وآله وسلم) নির্দেশে আবু বকর রাঃ এর নেতৃত্বে নজদে একটি অভিযান সংঘটিত হয় যা "আবু বকর সিদ্দিকের অভিযান" নামে পরিচিত। নবী মুহাম্মাদ (‏صلى الله عليه وآله وسلم) এর মৃত্যুর পর তিনি খলীফা হন, এবং তাঁর শাসনামলে রিদ্দার যুদ্ধ, বাইজেন্টাইন ও সাসানয় সাম্রাজ্যের বিরুদ্ধে অভিযানসহ বিভিন্ন ঐতিহাসিক যুদ্ধ সংঘটিত হয়। তিনি ধর্মত্যাগী বিদ্রোহীদের বিরুদ্ধে সফল অভিযান পরিচালনা করেন।
আন্দালুস (স্পেনে) ইসলামী সাম্রাজ্যের প্রতিষ্ঠাতা।
তাহিরি রাজবংশ প্রতিষ্ঠাতা।
গজনভি রাজবংশ রাজবংশের প্রতিষ্ঠাতা ও ভারত অভিযানের অন্যতম বীর।
সেলযুক সাম্রাজ্য সুলতান তিনি ১০৭১ সালে মানযিকার্টের যুদ্ধে বাইজেন্টাইন খ্রিস্টান ক্রুসেডারদের পরাজিত করে আনাতোলিয়া থেকে বিতাড়িত করেন।
উত্তর আফ্রিকা ও স্পেনে ইসলামী সম্রাজ্য প্রতিষ্ঠা করেন। স্পেনে খ্রিস্টান রাজা আলফানসো হাতে আন্দালুসের রাজধানী টলেডোর পতনের পর স্পেনে মুসলিম সাম্রাজ্য বিলুপ্তির শিকার হতে শুরু করে তখন ইউসুফ বিন তাশফিন উত্তর আফ্রিকা থেকে স্পেনে আসেন ও ঐতিহাসিক যাল্লাকার যুদ্ধে (১০৮৬) সম্মিলিত খ্রিস্টান সেনাবাহিনী নেতৃত্বাধীন আলফানসোকে পরাজিত করেন ফলে আগামী ৪০০ বছর মুসলিম সাম্রাজ্য স্পেনে টিকে থাকে।
ঘুরি সাম্রাজ্য প্রতিষ্ঠাতা।তরাইনের যুদ্ধ পৃথ্বীরাজ চৌহান কে পরাজিত করে দিল্লি দখল করে দিল্লি সালতানাত যাত্রা শুরু হয়।
জেনগি রাজবংশ শাসক।তিনি ছিলেন খ্রীষ্টান ক্রুসেডার ও ফাতেমী শিয়াদের অন্যতম আতঙ্ক।এছাড়াও রাসুল সাল্লাহু সালাম এর পবিত্র মোবারক ইহুদিদের চক্রান্ত চুরি হওয়া থেকে তিনি রাসূলের রওজা শরীফকে নিরাপদ করেন।
আইয়ুবীয় রাজবংশ। তিনি ছিলেন খ্রীষ্টান ক্রুসেডদারদের দুঃস্বপ্ন। এই মহাবীর হাত্তিনের যুদ্ধ ইউরোপের সম্মিলিত খ্রিষ্টান ক্রুসেডার বাহিনীকে পরাজিত করেন।৮৮ বছর খ্রিস্টানদের দখলে থাকার পর জেরুসালেম জয় ওআল-আকসা মসজিদ পুনরুদ্ধার করেন।
মামলুক সালতানাত (দিল্লি) প্রতিষ্ঠাতা 
মামলুক সালতানাত (দিল্লি)
তিনি ছিলেন সাইফুদ্দিন কুতুজ এর আইন জালুতের যুদ্ধের সময় সেনাপতি তার পরে মামলুক সালতানাত (কায়রো) শাসক ছিলেন এবং খ্রিস্টানদের পরাজিত করে মধ্যপ্রাচ্য থেকে ক্রুসেডারদের বিতাড়িত করেন।
মামলুক সালতানাত (কায়রো) প্রতিষ্ঠাতা।
আইন জালুতের যুদ্ধ মোঙ্গল সেনাবাহিনীকে পরাজিত করেন।
(গোল্ডেন হোর্ড) দক্ষিণ রাশিয়ার ইউক্রেন,ক্রিমিয়া,কাজাখ,চেচেনিয়া এবং মধ্য এশিয়া কাজাকিস্তান সহ অনেক অঞ্চল শাসন করতেন।
আরতুগ্রুল গাজী।
উসমানীয় সাম্রাজ্য প্রতিষ্ঠাতা।
খিলজি রাজবংশ ভারতীয় রাজা।
নদীয়া আক্রমণ করে রাজা লক্ষণ সেন কে পরাজিত করে ১২০৫ সালে বাংলা জয় করে।
এম. গোলাম শাহী আলম
অধ্যাপক ড. এম. গোলাম শাহী আলম (জন্ম: ২ ফেব্রুয়ারি ১৯৫২) হলেন একজন বাংলাদেশি শিক্ষক। তিনি সিলেট কৃষি বিশ্ববিদ্যালয়ের বর্তমান উপাচার্য। এর পূর্বে তিনি ময়মনসিংহে অবস্থিত বাংলাদেশ কৃষি বিশ্ববিদ্যালয়ের ভেটারেনারি অনুষদের অধীনে সার্জারি এবং অবস্টেরিক্স বিভাগের অধ্যাপক ছিলেন।
শাহী আলম ২ ফেব্রুয়ারি ১৯৫২ সালে বাংলাদেশের খুলনা বিভাগের ঝিনাইদহ জেলার শৈলকুপা থানার সন্দা গ্রামে জন্মগ্রহণ করেন। তার বাবা মোঃ গোলাম কিবরিয়া, পুলিশের একজন ডেপুটি সুপারিন্টেনডেন্ট ছিলেন, এবং মা আনয়ারা বেগম। তার দাদা মোঃ গোলাম রহমান, ঢাকার সিভিল ভেটারেনারি বিভাগের ডেপুটি পরিচালক ছিলেন। শাহী আলম, সাতারা আলমকে বিয়ে করেছেন। একত্রে তাদের এক কন্যা এবং এক পুত্র সন্তান রয়েছে।
বাংলাদেশ কৃষি বিশ্ববিদ্যালয়, ময়মনসিংহ থেকে ১৯৭৪ সালে শাহী আলম ডক্টর অফ ভেটারেনারি মেডিসিন (DVM) বিভাগে প্রথম শ্রেণী পেয়ে স্নাতক ডিগ্রী লাভ করেন। ১৯৭৫ সালে একই বিশ্ববিদ্যালয় থেকে তিনি অধ্যাপক আব্দুর রহমানের তত্ত্বাবধানে ভেটারেনারি মেডিসিনে স্নাতকোত্তর ডিগ্রী অর্জন করেন। ১৯৮১ সালে তিনি সুইডেনে অবস্থিত সুইডিশ ইউনিভার্সিটি অফ এগ্রিকালচারাল সাইন্স, আপসালায় ১৪তম এফএও/সিডা আন্তর্জাতিক স্নাতকোত্তর কোর্সের সাথে যুক্ত হন। তার অসামান্য অবদানের জন্য, সেখান থেকেই তিনি রয়্যাল ভেটারেনারি কলেজ, সুইডেনের ফেলোশিপ (FRVCS) পান। এমেরিটাস অধ্যাপক হিলারি ডোবসোনের তত্ত্বাবধানে, "স্ট্রেস এন্ড ফার্টিলিটি ইন কাউ" শিরোনামে সাফল্যের সাথে তার গবেষণা সম্পন্ন করার জন্য তিনি ১৯৮৫ সালে যুক্তরাজ্যের ইউনিভার্সিটি অফ লিভারপুল, ইংল্যান্ড থেকে পিএইচডি ডিগ্রী লাভ করেন। রয়্যাল ভেটারেনারি কলেজ, ইউনিভার্সিটি অফ লন্ডন থেকে তিনি "লার্জ এনিমেল মেডিসিন এন্ড সার্জারি" বিভাগে পোস্ট-ডক্টরাল ডিগ্রীও সম্পন্ন করেন।
শাহী আলম বাংলাদেশ কৃষি বিশ্ববিদ্যালয়,ময়মনসিংহে ১৯৭৭ সালে থেকে ভেটারেনারি অনুষদের অধীনে সার্জারি এবং অবস্টেরিক্স বিভাগের একজন শিক্ষক ছিলেন। অতঃপর তাকে এই বিভাগের অধ্যাপক হিসেবে নিয়োগ দেয়া দেয়া হয়। তিনি ৪ বছরের জন্য এই বিভাগের প্রধান এবং ২ বছরের জন্য ডীনের দায়িত্ব পালন করেন। তিনি বাকৃবি এবং ময়মনসিংহের ত্রিশালে অবস্থিত জাতীয় কবি কাজী নজরুল ইসলাম বিশ্ববিদ্যালয়ের একজন সিণ্ডিকেট সদস্য। ২০১৩ সাল থেকে তিনি যশোর বিজ্ঞান ও প্রযুক্তি বিশ্ববিদ্যালয়ের একজন পরিচালনা সদস্য হিসেবে কাজ করছেন। ২০১৪ সালের সেপ্টেম্বর থেকে শাহী আলম সিলেট কৃষি বিশ্ববিদ্যালয়ের উপাচার্যের দায়িত্বে আছেন। তিনি ১৯৯৮, ২০০২ এবং ২০১১ সালে যথাক্রমে নাশন্যাল ইনস্টিটিউট অফ এনিম্যাল ইন্ডাস্ট্রি, ৎ্‌সুকুবা, এবং জাপানের নাগোয়া এবং ইওয়াটা বিশ্ববিদ্যালয়ের পরিদর্শক গবেষক ফেলো হিসেবে কাজ করেছেন।
শাহী আলম যুক্তরাজ্য, নেদারল্যান্ডস, সুইডেন, নরওয়ে, ডেনমার্ক, মালয়েশিয়া, ইন্দোনেশিয়া, ফিলিপাইন, সিঙ্গাপুর, জাপান, মিশর এবং লাইবেরিয়া সহ এশিয়া, আফ্রিকা এবং ইউরোপের অনেক দেশ ভ্রমণ করেছেন।
দুগ্ধজাত গবাদিপশু প্রজনন এবং স্বাস্থ্য বিষয়ে শাহী আলমের ৩২ বছরের গবেষণার অভিজ্ঞতা রয়েছে। দীর্ঘ কর্মজীবনে তিনি ৭০টিরও বেশি বৈজ্ঞানিক পেপারের সহ-সম্পাদনা করেছেন। তার প্রায় একশোটি বৈজ্ঞানিক পেপার বিভিন্ন পীয়ার রিভিউ জার্নালে প্রকাশিত হয়েছে। তিনি দুটি বইও সম্পাদনা করেছেন।
১৯৯৭ চট্টগ্রাম ভূমিকম্প
১৯৯৭ চট্টগ্রাম ভূমিকম্প (বান্দরবান ভূমিকম্প নামেও পরিচিত) ১৯৯৭ সালের ২১ নভেম্বর ১১:২৩ ইউটিসি সময়ে বাংলাদেশ-ভারত-মায়ানমার সীমান্ত এলাকায় সংগঠিত হয়। রিখটার স্কেলে এর মাত্রা ছিল ৬.১ । এর উপকেন্দ্র ছিল ভারতের মিজোরাম রাজ্যে। মিজোরামে কোন হতাহত না হলেও বাংলাদেশের চট্টগ্রামে একটি পাঁচতলা ভবন ধ্বসে ২৩ জন লোক প্রাণ হারায়। এই ভূমিকম্পের ফলে বাংলাদেশের রাজধানী ঢাকা থেকেও ভূকম্পন অনুভূত হয়েছিল।
মিহির দাস
মিহির দাস () একজন প্রখ্যাত ওড়িয়া চলচ্চিত্র অভিনেতা। ১৯৯৮ সালে "লক্ষী প্রতিমা" ও ২০০৫ সালে "ফেরিয়া মো সুনা ভউনি", ২০০২ সালে "রাখি বান্ধিলি মো রখিব মান" এবং ২০১০ সালে "প্রেম অঢ়েই অক্ষর" চলচ্চিত্রে অভিনয়ের জন্য ওড়িশা রাজ্য সরকারের কাছ থেকে সেরা পার্শ্ব অভিনেতার পুরস্কার পান।
মীনকেতন দাস
মীনকেতন দাস (৭ সেপ্টেম্বর, ১৯৬১- ৩০ জুন, ২০১৭) ওড়িয়া ভাষার চলচ্চিত্রের (ওলিউড) একজন প্রখ্যাত অভিনেতা। তিনি ওলিউডে অভিনয়ের পাশাপাশি জলিউডেও অভিনয় করেছেন। এছাড়া তিনি বেশ কিছু মঞ্চ নাটকে অভিনয় ও দিক নির্দেশনা দিয়েছেন। ৩০ জুন, ২০১৭ তারিখে অগ্নাশয়ের ক্যান্সার জনিত কারনে তিনি মৃত্যুবরণ করেন। মৃত্যুকালে তাঁর বয়স হয়েছিল ৫৬ বছর। মীনকেতন দাস মধ্য উৎকল সঙ্গীত মহাবিদ্যালয়ের ছাত্র ছিলেন। ১৯৯৮ সালে "গঙ্গশিউলি" (ওড়িয়া ছায়াছবি) চলচ্চিত্রে অভিনয়ের মাধ্যমে ব্যাপক দর্শকপ্রিয়তা অর্জন করেন। প্রায় দুই দশকেরও বেশি সময় ধরে তিনি ওলিউডে অভিনয় করেছেন। এ সময়ের মধ্যে তিনি একশোরও বেশি ওড়িয়া ছবিতে অভিনয় করেন। তাঁর মৃত্যুতে ওড়িশার মুখ্যমন্ত্রী নবীন পট্টনায়কসহ বিশিষ্টজনরা শোক প্রকাশ করেন।
সিস্টার শ্রীদেবী
সিস্টার শ্রীদেবী ২০১৭ সালে মুক্তি পাওয়া ওড়িয়া ভাষার চলচ্চিত্র। ছবিটির পরিচালক ও চিত্রনাট্যকার অশোক পতি এবং প্রযোজনা সংস্থা তরঙ্গ সিনে প্রোডাকশন।
বাংলাদেশ প্রিমিয়ার লীগের রেকর্ড এবং পরিসংখ্যানের তালিকা
এটি 'বাংলাদেশ প্রিমিয়ার লীগ প্রতিযোগিতার পরিসংখ্যান এবং রেকর্ডের একটি 'সামগ্রিক' তালিকা।
দ্রষ্টব্য: অরেঞ্জ ক্যাপ বিজয়ীরা হচ্ছে একটি মৌসুমে সর্বাধিক রান সংগ্রহকারী খেলোয়াড়
দ্রষ্টব্য: পার্পল ক্যাপ বিজয়ীরা হলো একটি মৌসুমের মধ্যে সর্বাধিক উইকেট শিকারী খেলোয়াড়
শিরনি
শিরনি হলো এক বিশেষ ধরনের খাদ্য যা কোন ধর্মীয় ব্যক্তিত্বের উদ্দেশ্যে নিবেদন করা হয়। মূলতঃ এটি ভারতীয় উপমহাদেশের স্থানীয় সংস্কৃতির অংশ, যা বিভিন্ন কিছু যাঞ্চা করে তৈরি করা হয় এবং সকলের মধ্যে বিতরণ করা হয়।
জাতীয় বিজ্ঞান ও প্রযুক্তি জাদুঘর (বাংলাদেশ)
জাতীয় বিজ্ঞান ও প্রযুক্তি জাদুঘর ১৯৬৫ সালের ২৬ এপ্রিল তৎকালীন পাকিস্তান সরকার কর্তৃক ঢাকায় প্রতিষ্ঠিত হয়। বাংলাদেশের স্বাধীনতা যুদ্ধের পর এটি বিজ্ঞান ও প্রযুক্তি মন্ত্রণালয়ের আওতায় আসে।
২৬ এপ্রিল, ১৯৬৫ সালে পাকিস্তান সরকারের এক নির্বাহী আদেশের মাধ্যমে জাতীয় বিজ্ঞান ও প্রযুক্তি জাদুঘর আত্নপ্রকাশ করে। প্রতিষ্ঠার বছরের সেপ্টেম্বর মাস থেকে এটি ঢাকা গণ গ্রন্থাগার ভবনে কাজ শুরু করে। ১৯৭০ সালের এপ্রিল মাসে এটিকে ঢাকার চামেলিবাগে স্থানান্তর করা হয় ও পরের বছরের মে মাসে এটিকে ধানমন্ডির ১নং সড়কে স্থানান্তর করা হয়। ১৯৭২ সালে এটিকে জাতীয় জাদুঘরের মর্যাদা প্রদান করা হয় এবং বিজ্ঞান ও প্রযুক্তি মন্ত্রণালয়ের অধীনে এটি একটি স্বায়ত্তশাসিত প্রতিষ্ঠান হিসেবে কার্যক্রম শুরু করে। ১৯৭৯ সালে এটিকে ধানমন্ডির ৬নং সড়কে নেয়া হয় ও পরের বছর আবার এটিকে কাকরাইল মসজিদের সামনের একটি স্থানে স্থানান্তর করা হয়। জাদুঘরের একটি নিজস্ব ভবন নির্মাণের জন্য বাংলাদেশ সরকার ঢাকার আগারগাঁও, শেরে বাংলা নগরে ৫ একরের একখন্ড জমি বরাদ্দ করে এবং সেখানে ১৯৮১ সালে এর নিজস্ব ভবন তৈরির কাজ সম্পূর্ণ করে।
জাতীয় বিজ্ঞান ও প্রযুক্তি জাদুঘরে ৭টি গ্যালারী রয়েছে। এগুলি হলো:শনিবার থেকে বুধবার সকাল ৯.০০ টা থেকে বিকাল ৫.০০টা গ্যালারী প্রদর্শন করা যায়।
নিয়মিতভাবে বিজ্ঞান ও প্রযুক্তির উপর বিভিন্ন সময়ে বক্তৃতার আয়োজন করা হয়।
১৯৭৮ সাল থেকে জাতীয় বিজ্ঞান ও প্রযুক্তি সপ্তাহ উদ্যাপিত হয়ে আসছে। জাতীয় বিজ্ঞান ও প্রযুক্তি সপ্তাহে প্রতিযোগিতা ও বিজ্ঞান মেলা আঞ্চলিক পর্যায় ও কেন্দ্রীয় পর্যায়ে অনুষ্ঠিত হয়।
সিডনি চ্যাপলিন
সিডনি জন "সিড" চ্যাপলিন (ইংরেজি: Sidney Chaplin; ১৬ মার্চ, ১৮৮৫ - ১৬ এপ্রিল, ১৯৬৫) ছিলেন একজন ইংরেজ অভিনেতা। "দ্য বেটার ওল" তার অভিনীত অন্যতম সেরা চলচ্চিত্র। তিনি চলচ্চিত্র অভিনেতা ও নির্মাতা চার্লি চ্যাপলিনের বড় ভাই এবং তার ব্যবসায়িক ব্যবস্থাপক হিসেবে দায়িত্ব পালন করেছেন। তিনি সিডনি আর্ল চ্যাপলিনের চাচা, যার নামকরণ করা হয় তার নামানুসারে।
সিডনি জন হিল ১৮৮৫ সালের ১৬ মার্চ লন্ডনে জন্মগ্রহণ করেন। তার মাতা হান্নাহ হিলের বয়স ছিল তখন ১৯ বছর। হান্নাহ দাবী করেন যে তার পিতার নাম সিডনি হক্‌স, কিন্তু তার পিতার পরিচয় জানা যায় নি। তার জন্মের তিন মাস পর তার মাতা চার্লস চ্যাপলিন সিনিয়রকে বিয়ে করেন এবং তার উপনাম চ্যাপলিন রাখা হয়। সিডনি ও তার ছোট ভাই চার্লি দুজনে একসাথে হ্যানওয়েলের কুকু স্কুলে পড়াশুনা করতেন।
সিডনি ১৯০৬ সালে ফ্রেড কার্নো কোম্পানিতে যোগ দেন এবং ১৯০৮ সালের মধ্যে তারকা খ্যাতি লাভ করেন। তার ছোট ভাই চ্যাপলিন তার মাধ্যমে এই কোম্পানি যোগ দেয় এবং পরবর্তীতে তারা আমেরিকা সফরে যায়। চার্লি কিস্টোনে যোগ দেওয়ার পর তাকেও সেখানে যোগ দেওয়ার প্রস্তাব দেয়। সিডনি ও তার স্ত্রী মিনি ১৯১৪ সালের অক্টোবরে ক্যালিফোর্নিয়া যান। তিনি সেখানে কয়েকটি হাস্যরসাত্মক চলচ্চিত্রে অভিনয় করেন, তার মধ্যে উল্লেখযোগ্য হল "আ সাবমেরিন পাইরেট" এবং "টিলিস পাঙ্কচার্ড রোম্যান্স", যা সফল হয়।
এই সফলতার ধারাবাহিকতায় সিডনি চার্লির জন্য ভাল কোম্পানি পাওয়ার জন্য পর্দায় অভিনয় ছেড়ে দেন। ১৯১৬ সালের ২৭ ফেব্রুয়ারি চার্লির জন্য তিনি মিউচুয়াল ফিল্মের সাথে ৫০০,০০০ মার্কিন ডলারের চুক্তি করেন, এবং পরে এই চুক্তির মেয়াদ শেষ হলে ১৯১৭ সালের ১৭ জুন ফার্স্ট ন্যাশনালের সাথে চার্লির জন্য ১.২৫ মিলিয়ন ডলারের চুক্তি করেন। পরবর্তীতে তিনি চার্লির ব্যবসায়িক বিষয়াবলী তাদারকি শুরু করেন। পাশাপাশি তিনি ফার্স্ট ন্যাশনালের "পে ডে" (১৯২২) ও "দ্য পিলগ্রিম" (১৯২৩) চলচ্চিত্রে অভিনয় করেন। ১৯১৯ সালে নিজেও ফ্যামাস প্লেয়ার্স-লাস্কির সাথে মিলিয়ন ডলারের চুক্তিতে আবদ্ধ হন। কিন্তু কিছু সমস্যা কারণে তিনি সফল হতে পারেন নি এবং অসফল "কিং, কুইন, জোকার" (১৯২১) চলচ্চিত্রে অভিনয় করেন। পরবর্তীতে তিনি কলিন মুরের সাথে "দ্য পারফেক্ট ফ্ল্যাপার" (১৯২৪), এবং "আ ক্রিস্টি কমেডি" ও "চার্লিস আন্ট" (১৯২৫) চলচ্চিত্রে অভিনয় করেন। এছাড়া তিনি ওয়ার্নার ব্রস. পিকচার্সের পাঁচটি চলচ্চিত্র, "দ্য ম্যান অন দ্য বক্স" (১৯২৫), "ওহ, হোয়াট আনার্স!" (১৯২৬), "দ্য বেটার ওল" (১৯২৬), "দ্য মিসিং লিংক" (১৯২৭), এবং "দ্য ফরচুন হান্টার" (১৯২৭) এ অভিনয় করেন। "দ্য বেটার ওল" ছিল তার সেরা চলচ্চিত্র, কারণ এতে তিনি কার্টুনিস্ট ব্রুস বাইর্ন্সফাদারের বিখ্যাত প্রথম বিশ্বযুদ্ধের চরিত্র ওল্ড বিল ভূমিকায় অভিনয় করেন এবং এটি ছিল ওয়ার্নার ব্রাদার্সের দ্বিতীয় ভিটাফোন সঙ্গীতযুক্ত চলচ্চিত্র।
ব্রিটিশ ইন্টারন্যাশনাল পিকচার্সের সাথে সিডনির প্রথম চলচ্চিত্র "আ লিটল বিট অব ফ্লাফ" ছিল তার শেষ চলচ্চিত্র। ১৯২৯ সালে তিনি এই স্টুডিওর সাথে তার দ্বিতীয় চলচ্চিত্র "মামিং বার্ডস" চলচ্চিত্রের কাজ শুরু করেন। তার সহ-অভিনেত্রী মলি রাইট সিডনির বিরুদ্ধে তার স্তনবৃন্তে কামড় দেওয়ার অভিযোগ করেন। স্টুডিও রাইটের অভিযোগ খতিয়ে দেখে যে তার অভিযোগ সত্য। এই কেলেঙ্কারির পর তিনি ইংল্যান্ড ছেড়ে যান এবং আর কিছু অনাদায়ী কর রয়ে যায়। ১৯৩০ সালে তাকে দেউলিয়া ঘোষণা করা হয়।
রিচার্ড অ্যাটেনব্রোর "চ্যাপলিন" চলচ্চিত্রে তার কিশোর বয়সের চরিত্রে অভিনয় করেন নিকোলাস গ্যাট এবং প্রাপ্তবয়স্ক চরিত্রে অভিনয় করেন পল রাইস। এতে চার্লির সাথে তার ব্যক্তিগত ও ব্যবসায়িক সম্পর্ক চিত্রায়িত করা হয়।
এম. এ. মান্নান (সুনামগঞ্জের রাজনীতিবিদ)
এম. এ. মান্নান (জন্ম: ১৬ ফেব্রুয়ারি ১৯৪৬) একজন বাংলাদেশী রাজনীতিবিদ, সাংসদ, ও প্রতিমন্ত্রী। তিনি ২০১৪ সাল থেকে বাংলাদেশের অর্থ এবং পরিকল্পনা প্রতিমন্ত্রী হিসাবে দায়িত্ব পালন করছেন।
এম এ মান্নান ছিলেন তৎকালীন সিএসপি কর্মকর্তা। তিনি কিশোরগঞ্জ, ময়মনসিংহ এবং চট্টগ্রাম জেলার জেলা প্রশাসক ও জেলা ম্যাজিস্ট্রেট ছিলেন। পরবর্তীতে স্বরাষ্ট্র মন্ত্রণালয় (বাংলাদেশ) এর যুগ্মসচিব, প্রধানমন্ত্রীর কার্যালয় (বাংলাদেশ) এর মহাপরিচালক এবং এনজিও বিষয়ক ব্যুরোর মহাপরিচালক হিসেবে দায়িত্ব পালন করেন। এম এ মান্নান ২০০৩ সালে বাংলাদেশ ক্ষুদ্র ও কুটির শিল্প সংস্থা এর চেয়ারম্যান দায়িত্ব পালন শেষে সরকারী চাকরী থেকে অবসর গ্রহণ করেন।
টমি অ্যান্ড্রুজ
টমাস জেমস এডউইন অ্যান্ড্রুজ (; জন্ম: ২৬ আগস্ট, ১৮৯০ - মৃত্যু: ২৮ জানুয়ারি, ১৯৭০) নিউটাউনে জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৬ সময়কালে অস্ট্রেলিয়ার পক্ষে ১৬ টেস্টে অংশগ্রহণের সুযোগ ঘটে তাঁর। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ ব্যাটসম্যান ছিলেন। ডানহাতে ব্যাটিং করার পাশাপাশি ডানহাতে লেগ ব্রেক বোলিং করতে পারতেন টমি অ্যান্ড্রুজ।
১৯১২ থেকে ১৯২৯ সময়কাল পর্যন্ত ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন। এ সময়ে বল ছোঁড়ার অভিযোগে তাঁকে বোলিং করা থেকে নিষিদ্ধ ঘোষণা করা হয়েছিল। ৭ নভেম্বর, ১৯১৪ তারিখে নিউ সাউথ ওয়েলস বনাম কুইন্সল্যান্ডের মধ্যকার খেলার বোলিংকালে বলকে ঢিল দিয়ে ছুড়েছিলেন তিনি।
২৮ মে, ১৯২১ তারিখে ইংল্যান্ডের বিপক্ষে টেস্ট অভিষেক ঘটে তাঁর। একই দলের বিপক্ষে ১৮ আগস্ট, ১৯২৬ তারিখে সর্বশেষ টেস্টে অংশ নেন টমি অ্যান্ড্রুজ।
৭৯ বছর বয়সে ২৮ জানুয়ারি, ১৯৭০ তারিখে নিউ সাউথ ওয়েলসের ক্রয়ডনে তাঁর দেহাবসান ঘটে।
মুসলিম নভোচারীগণের তালিকা
এটি মহাকাশে ভ্রমণকারী মুসলিম নভোচারীগণের তালিকা।
আর. ডি. বনশল
আর. ডি. বনশল (১৯২৩ - ২০১০) ছিলেন একজন ভারতীয় চলচ্চিত্র প্রযোজক। তিনি মূলত বাংলা চলচ্চিত্র প্রযোজনার জন্য পরিচিত। সত্যজিৎ রায় পরিচালিত জয় বাবা ফেলুনাথ, চারুলতা, নায়ক ও অজয় কর পরিচালিত সাত পাকে বাঁধা ইত্যাদি ব্যবসা সফল তথা জাতীয় ও আন্তর্জাতিক পুরস্কার বিজয়ী চলচ্চিত্রের তিনি প্রযোজনাকারী ছিলেন। এছাড়াও তিনি পরিচালক সুধীর মুখোপাধ্যায় মৃণাল সেন, তপন সিংহ ও অন্যান্যদের সাথে কাজ করেছেন।
আর. ডি. বনশল ১৯২৩ খ্রিস্টাব্দে ভারতের আগ্রায় (তৎকালী, ব্রিটিশ ভারত) জন্মগ্রহণ করেন।
আর.ডি বনশল ১১ই ডিসেম্বর, ২০১০-এ কলকাতায় মৃত্যুবরণ করেন।
মুফতি নুরুন্নেসা খাতুন
মুফতি নুরুন্নেসা খাতুন ছিলেন বাংলাদেশের একজন লেখিকা, শিক্ষিকা এবং উদ্ভিদবিজ্ঞানী।
খাতুন ব্রিটিশ সাম্রাজ্যের সময় আসাম রাজ্যের সিলেট জন্মগ্রহণ করেন। শৈশবকালে তিনি শিলংয়ে কাটিয়েছেন। ১৯৪৭ সালে তিনি সিলেটে চলে আসেন, যে বছর সিলেট পূর্ব বাংলার সাথে যোগদান করে সিলেট গণভোটের মাধ্যমে ভবিষ্যৎ রাষ্ট্র পাকিস্তানের অংশ হতে। সরকারি বালিকা বিদ্যালয় থেকে ১৯৫৩ সালে তিনি ম্যাট্রিক পরীক্ষায় উত্তীর্ণ হন। মুরারিচাঁদ কলেজ থেকে তিনি আইএসসি এবং বিএসসি পাশ করেন।ঢাকা বিশ্ববিদ্যালয় থেকে তিনি ছত্রাকবিজ্ঞান এবং উদ্ভিদ রোগবিজ্ঞানে স্নাতকোত্তর ডিগ্রী লাভ করেন।
তিনি ঢাকার কায়েদ-ই-আজম কলেজ, এবং সিলেট মহিলা কলেজে স্বল্প পরিসরে পাঠদান করতেন। ১৯৬৭ সালে, তিনি সিলেটের মুরারিচাঁদ কলেজে যোগদান করেন এবং ১৯৬৭ সালে তিনি জগন্নাথ কলেজ (বর্তমান জগন্নাথ বিশ্ববিদ্যালয়) এর সহকারী অধ্যাপিকা হিসেবে নিযুক্ত হন। তিনি উচ্চশিক্ষার জন্য ইংল্যান্ডে যান এবং ১৯৭১ সালে লিভারপুল বিশ্ববিদ্যালয় থেকে স্নাতকোত্তর ডিগ্রী পান। তিনি ইংল্যান্ডের রয়্যাল ন্যাশনাল রোজ সোসাইটির একজন সদস্য হন। তিনি ইডেন মহিলা কলেজেও শিক্ষাদান করেন এবং ১৯৭৩ থেকে ১৯৭৫ পর্যন্ত তিনি বেগম বদরুন্নেসা মহিলা কলেজে পড়ান। ১৯৭৫ সালে তিনি বেগম বদরুন্নেসা মহিলা কলেজের উদ্ভিদ ও প্রাণীবিদ্যা বিভাগের প্রধান হন, এবং ১৯৮১ পর্যন্ত এই পদে বহাল থাকেন। একই বছর তিনি বাংলাদেশ ন্যাশনাল রোজ সোসাইটি প্রতিষ্ঠা করেন। তিনি বাংলাদেশে গোলাপ ফুলের প্রদর্শনীর আয়োজন করেন এবং দেশব্যাপী ফুলের চাষ প্রতিষ্ঠা করতে সহায়তা করেন। ১৯৯২ সালে তিনি খুলনা মহিলা কলেজে উপাধ্যক্ষ হিসেবে এবং উদ্ভিদবিদ্যার অধ্যাপক হিসেবে যোগ দেন। শারীরিক অসুস্থতার কারণে তিনি একই বছর অবসর গ্রহণ করেন। তিনি বাংলাদেশ বোটানিক্যাল সোসাইটির একজন আজীবন সদস্য ছিলেন। গোলাপ ফুল সম্বন্ধে তিনি একটি বইও লিখেছেন। 
৪ ডিসেম্বর ১৯৯৭ সালে নুরুন্নেসা মারা যান।
উচ্চিংড়ে
উচ্চিংড়ে বা ঘুর্ঘরে পোকা ইংরেজি: cicadas ( বা ) হল হেমিপ্টেরা পতঙ্গ বর্গের সাইকাডোইডি পর্বের বড় একটি গোত্র। এই গোত্রটিকে ইংরেজিতে ট্রু বাগ বা আসল পোকা নামেও জানা যায়। এরা Auchenorrhyncha'র উপবর্গের, এবং ছোট ঝাপ দেওয়া পতঙ্গেও আছে যেমন লিফহফার এবং ফ্রগহফার। অস্ট্রেলিয়ায় এটি টেটিগারকটিডা'য় ভাগ হয়েছে দুটি প্রজাতিতে এবং সাইকাডিডায় সারা পৃথিবীর ১৩০০ প্রজাতি আছে। এছাড়াও আরো প্রজাতি রয়েছে।
উচ্চিংড়ের প্রধান চোখ জোড়া মাথার দুপাশে অবস্থিত, ছোট এ্যান্টেনা এবং সামনে পাখা আছে। তারা বিশেষভাবে উচ্চ শব্দে গান করে থাকে। এটি stridulation কারনে হয় না, বরং তাদের ড্রামের মত tymbal গুলো দ্রুতির ফলে এই শব্দ হয়। এদের সবচেয়ে পুরনো ফসিল Cicadomorpha দেখা গেছে আপার পারমিয়ান পিরিয়ডে। এদের গ্রীষ্মপ্রধান অঞ্চল থকে শুরু করে নাতিশীতোষ্ণ অঞ্চলে দেখা যায়। এরা সাধারণত গাছে বাস করে, গাছের রস খায় এবং বাকলের ফাটলে ডিম পাড়ে। বেশিরভাগ উচ্চিংড়ে লুকিয়ে থাকতে পছন্দ করে, তারা শত্রুদের চোখ এড়াতে রাতে গান গায়। পিরিয়ডিক উচ্চিংড়ে'রা তাদের জীবনের বেশির ভাগ সময়ই লুকিয়ে থাকে। এরা উঠে আসে শুধুমাত্র ১৩ বা ১৭ বছর (মৌলিক নম্বর)পরে। এর ফলে তাদের খাদকেরা না খেয়ে থাকে এবং তারা যখন উঠে আসে তখন বিশাল পরিমানে এক সঙ্গে উঠে, যার ফলে তাদের বেচে থাকা খাদকরা তৃপ্তি করে খেতে পারে। বার্ষিক উচ্চিংড়েরা প্রতি বছর উঠে আসে। এরা ১ থেকে ৯ বা তার বেশি বছর বাচে। যদিও এসব উচ্চিংড়েরা জীবন চক্রের বেশিরভাগ লার্ভা হিসেবে মাটির নিচে কাটায়। পূর্নাঙ্গ পোকা হবার পর এরা মাটির উপর উঠে আসে।
নামটি লাতিন "cicada" থেকে সরাসরি নেয়া হয়েছে, যার অর্থ "গাছের ফড়িং"।
উচ্চিংড়ে হল বড় পতঙ্গ। এদের পুরুষদের ডাকের জন্য এরা সবার দৃষ্টি আর্কষন করে। এদের বৈশিষ্ট্যের মধ্যে আছে তিন সন্ধি বিশিষ্ট টারসি পদ এবং চৌঙ আকৃতির ছোট এ্যান্টেনা যাতে আবার তিন থেকে ছয় ভাগ রয়েছে। অগ্রভাগে এতে আরো আছে একটি সিটা (Seta) অকেনোরঙ্কা (Auchenorrhyncha) অন্য হেমিপ্টেরানদের থেকে আলাদা কারন তাদের রস্ট্রাম রয়েছে যা মাথার posteroventral থেকে হয়। আরো রয়েছে জটিল শব্দ উৎপাদনকারী ঝিল্লি, জোড়া পাখনার একটি কার্য প্রণালী যাতে উপরের পাখনার পেছনের দিকে রয়েছে নিম্ন মুখি ঝালর এবং পেছনের পাখনায় সম্মুখ মুখী ঝাপটা দেয়া যায় এমন প্রসারণী পাখনা। অকেনোরঙ্গা বর্গের অন্যান্যদের মত উচ্চিংড়ে ঝাপ দিতে পারে না। অন্য আরেকটি বৈশিষ্ট্য হল মাটি গর্তে থাকার জন্য অপরিণত উচ্চিংড়ের সম্মুখ দিকের দেহ প্রত্যঙ্গ অভিযোজন।
পরিণত বয়স্ক উচ্চিংড়ে কে ইমাগো হিসেবে ডাকা হয়। এরা লম্বা হয় যদিও সবচেয়ে বড় উচ্চিংড়ে, empress cicada ("Megapomponia imperatoria"), লম্বায় প্রায় , এবং এর পাখনার দৈর্ঘ্য ।Flindt, R. (2006). "Amazing Numbers in Biology", p. 10.
২০১৬ ইম্ফল ভূমিকম্প
২০১৬ ইম্ফল ভূমিকম্প ৪ জানুয়ারি ভারতের উত্তর পূর্বাঞ্চলীয় রাজ্য মণিপুরে আঘাত হানে, যার মাত্রা ছিল ৬.৭ এবং সর্বোচ্চ মার্কালি তীব্রতা ৭ ("খুব শক্তিশালী")। এর ফলে কমপক্ষে ১১জন মারা যায়, ২০০জন আহত হয় এবং বহু সংখ্যক ভবন ক্ষতিগ্রস্থ হয়। বাংলাদেশ থেকেও এই ভূমিকম্প তীব্রভাবে অনুভব করা গিয়েছিল। এটা ভারতের উত্তরাঞ্চল এবং উত্তর-পূর্বাঞ্চল থেকেও তীব্রভাবে অনুভূত হয়। এই ভূমিকম্প, যা ৪ জানুয়ারি স্থানীয় সময় ভোর ৪:৩৫-এ (২৩:০৫ ইউটিসি, ৩ জানুয়ারি) সংগঠিত হয়, এটার কেন্দ্র ছিল একটি বিচ্ছিন এলাকা। ইম্ফল অঞ্চলে ২,৫০,০০০ এর চেয়েও বেশি লোক বাস করে। এটা ১৮৮০ এবং ১৯৩৯ সালের পর সবথেকে ধ্বংসাত্মক ভূমিকম্প ছিল।
মানত
মানত বলতে বুঝায় কোন কিছুর জন্য স্বেচ্ছায় প্রতিজ্ঞা করা। এটি মূলত ধর্মীয় বিষয়ের সাথে সংশ্লিষ্ট এবং এক্ষেত্রে স্রষ্টার নিকট প্রতিজ্ঞা করা হয়।
কোনো বিশেষ উদ্দেশ্য পূরণের জন্য যখন কোনো কিছু করার প্রতিজ্ঞা করা হয় তখন সেটিকে মানত বলে।
ইসলামের দৃষ্টিতে মানত করার বিষয়ে কোন নিষেধাজ্ঞা নেই; তবে এই বিষয়ে উৎসাহও প্রদান করা হয় না।
মমতাজ আলীয়া আকবরী
মমতাজ আলীয়া আকবরী (প্রত্যাশা) (জন্ম: ৭ জুলাই, ১৯৮২) বাংলাদেশের একজন মডেল, উপস্থাপক ও অভিনেত্রী। তিনি ২০০২ সালে লাক্স আনন্দধারা মিস বাংলাদেশ প্রতিযোগীতায় অংশ নিয়ে সেরা দশের মধ্যে জায়গা করে নেন। তিনি বিভিন্ন নাটক ও সিরিয়ালে অভিনয় করছেন। তাঁর উল্লেখযোগ্য প্রচারিত ধারাবহিক নাটকের মধ্যে রয়েছে ‘এ টিম’, ‘রেস্টুরেন্ট ২১’, ‘অগ্নিপথ’, ‘মেঘের খেয়া’, ‘রান’, ‘দুর দেশ’ ‘শেষের রাত্রি’, ‘সোসাইটি’ এবং এক ঘন্টার নাটকের মধ্যে রয়েছে ‘সুরঞ্জনা’, ‘দৃষ্টি দান’, ‘শেষের রাত্রি’ ইত্যাদি।
প্রত্যাশা ১৯৮২ সালের ৭ জুলাই রাজশাহীতে জন্মগ্রহণ করেন। তারা বাবার নাম আলী আকবর মৃধা এবং মায়ের নাম বেগম বিলকিস বানু। তিনি ২০০৫ সালে রাজশাহী বিশ্ববিদ্যালয় স্নাতক ডিগ্রি অর্জন করেছেন। 
১৯৮৬ সালে ৪ বছর বয়সে মঞ্চ অভিনয়ের মাধ্যমে ক্যারিয়ার শুরু করেন প্রত্যাশা। ১৯৯০-১৯৯৪ সাল পর্যন্ত তিনি রাজশাহী বিভাগ নতুন কুঁড়ি ও শিল্পকলা একাডেমির বিভিন্ন আয়োজনে নিয়মিত অংশ নেন। রাজশাহী বিভাগ নতুন কুঁড়ি প্রতিযোগিতায় ১৯৮৯, ১৯৯০ এবং ১৯৯১ সালে অভিনয়ে চ্যাম্পিয়ন হন তিনি। ১৯৯৬ সালে জাতীয় শিক্ষা সপ্তাহ উপলক্ষে আয়োজিত কবিতা আবৃত্তি ও তাৎক্ষণিক অভিনয় প্রতিযোগিতায় তিনি শ্রেষ্ঠ হন। প্রত্যাশা রাজশাহী বেতারের তালিকাভুক্ত শিল্পী। রেডিওতে তার অভিনীত নাটকের মধ্যে রয়েছে ‘গাঁও গেরামের গল্প’, ‘হুতুম পেঁচা’, ‘কুহক ও কাবলিওয়ালা’, ‘হরেন সওদাগর’ ইত্যাদি। ২০০২ সালে তিনি লাক্স আনন্দধারা মিস বাংলাদেশ প্রতিযোগিতায় অংশ নিয়ে ৩৫ হাজার অংশগ্রহণকারীর মধ্যে সেরা দশে জায়গা করে নেন। এরপর ২০০৩ সালে তিনি এনটিভি-তে প্রচারিত ‘আজকের সকাল’ অনুষ্ঠানটি বেশ কিছুদিন উপস্থাপনা করেছেন। পরবর্তীতে তিনি বিভিন্ন নাটকে অভিনয় করেন এবং বেশ কয়েকটি বিজ্ঞাপনেও অংশ নেন। টেলিভিশন নাটকের পাশাপাশি প্রত্যাশা নাট্যতীর্থ থিয়েটারের সক্রিয় একজন কর্মী হিসেবেও যুক্ত আছেন। এই থিয়েটারের সদস্য হিসেবে তিনি বেশ কয়েকটি নাটকে অংশ নিয়েছেন। এর মধ্যে উল্লেখযোগ্য ‘কমলা সুন্দরী’, ‘ঋষিকাব্য’, রবীন্দ্রনাথ ঠাকুরের গল্প অবলম্বনে নাটক ‘কঙ্কাল’, উৎপল দত্ত রচিত ‘দ্বীপ’ ইত্যাদি। 
প্রত্যাশা-র স্বামী কাজী আবু বকর সিদ্দিকী টেলিভিশন ও সিনেমার প্রযোজক। এই দম্পতির তিন কন্যা। তারা হলেন কাজী নুসাইবা নাওয়ার, কাজী আইরা আলিনা ও কাজী অ্যামেলিয়া আয়াত। অনাথ, দুঃস্থ নারী ও অক্ষম মানুষদের জন্য তিনি প্রতিষ্ঠা করেছেন ‘মমতাজ ফাউন্ডেশন’। সামাজিক ক্ষেত্রে বিশেষ অবদানের জন্য তিনি ২০১১ সালে আলোড়ন সাহিত্য সংসদ ও হিউম্যান রাইটস কালচারাল সোসাইটি এবং ২০১২ সালে বাংলাদেশ সরকারের পক্ষ থেকে সম্মাননা পেয়েছেন।
হাতুড়ে ডাক্তার
হাতুড়ে ডাক্তার হচ্ছে এমন ব্যক্তি যারা চিকিৎসাশাস্ত্রে জ্ঞান ও দক্ষতা আছে বলে দাবি করে কিন্তু রোগ নির্ণয়ে হাতড়ে বেড়ায়। অল্প প্রশিক্ষণপ্রাপ্ত ও অদক্ষ এসব তথাকথিত ডাক্তার প্রায় সব ধরনের চিকিৎসার ব্যবস্থাপত্র দেয়, সব রোগের চিকিৎসা করে, যদিও সেসব চিকিৎসা সম্বন্ধে তাদের তেমন কোন জ্ঞান নেই, থাকলেও খুবই সামান্য। এদের চিকিৎসা পেশার ভিত্তি প্রধানত দীর্ঘদিনের অভিজ্ঞতা অথবা স্বাস্থ্যসেবার সঙ্গে পরিচিতি ও চিকিৎসা কেন্দ্রে চাকরি।
যেকোন স্বাস্থ্যকেন্দ্রে সহকারী হিসেবে কিংবা নিবন্ধনপ্রাপ্ত চিকিৎসকের কাজে সাহায্য করে অথবা ওষুধের দোকানে বা চিকিৎসকের ডিসপেনসারিতে ওষুধ তৈরি ও বিক্রির কাজ করার মাধ্যমে এদের অধিকাংশই চিকিৎসার অভিজ্ঞতা অর্জন করে। এ সময় কতকগুলি সাধারণ রোগের উপসর্গের সঙ্গে ক্রমে এদের পরিচিয় হয়। এসব রোগের চিকিৎসায় ব্যবহূত ওষুধ ও অন্যান্য দ্রব্যের নাম শিখে নেয় এবং ক্রমে থার্মোমিটার, স্টেথোস্কোপ, রক্তচাপ মাপার যন্ত্র ইত্যাদির ব্যবহার শেখে। সেসঙ্গে শরীরে ইনজেকশন ও আন্তঃশিরায় তরল পদার্থ প্রবেশ করানোর কৌশলও রপ্ত করে। অধিকাংশ হাতুড়ে ডাক্তার এ ধরনের জ্ঞান সম্বল করে তাদের পেশা শুরু করে। অনেকের এ ধরনের প্রাথমিক জ্ঞান ও অভিজ্ঞতাও থাকে না, বিশেষ করে যারা প্রত্যন্ত গ্রামাঞ্চলে চিকিৎসা পেশায় নিযুক্ত থাকে।
বাংলাদেশসহ এশিয়া ও আফ্রিকার উন্নয়নশীল এবং অনুন্নত দেশসমূহের গ্রামীণ এলাকায় শত শত হাতুড়ে চিকিৎসক চিকিৎসা পেশায় নিয়োজিত হয়েছে। এদের মধ্যে অ্যালোপ্যাথি চিকিৎসক থেকে হেকিম, কবিরাজ, ধাত্রী, আয়া, সাপুড়ে, ওঝা থেকে হাড়-বসানোর বিশেষজ্ঞ এবং রক্ত-মোক্ষণকারী পর্যন্ত রয়েছে। যদিও কখনও কখনও ভুল রোগনির্ণয় ও ভুল চিকিৎসার কারণে রোগকে জটিল পর্যায়ে নিয়ে জনস্বাস্থ্যের জন্য এরা মারাত্মক হুমকির সৃষ্টি করে, কিন্তু অনেক ক্ষেত্রে, বিশেষ করে গ্রাম এলাকায় প্রাথমিক স্বাস্থ্য পরিসেবা স্তরে এরাই জনশক্তির এক বড় উৎস।
মিয়া রোজ ফ্রাম্পটন
মিয়া রোজ ফ্রাম্পটন (জন্ম মার্চ ৪, ১৯৯৬) একজন মার্কিন অভিনেত্রী। তিনি মার্কিন টেলিভিশন চ্যানেল এবিসিতে প্রচারিত কিশোর-কিশোরীদের পারিবারিক হাস্যরস-দৃশ্যকাব্য ভিত্তিক ধারাবাহিক "মেইক এট অর ব্রেক ইট" এ একটি চরিত্র পেইথন কেলার এর বোনের চরিত্র বেকা কেলার হিসেবে অভিনয়ের জন্য, এবং ২০১৫ সালে মার্কিন টেলিভিশন চ্যানেল লাইফটাইম এ প্রচারিত ছোট পর্দার চলচ্চিত্র "এ টিচার্স অবসেশন" এ তার চরিত্র ব্রিটগেট এর জন্য সবার নিকট পরিচিত।
ফ্রাম্পটনের জন্ম, মার্কিন যুক্তরাষ্ট্রের টেনেসি রাজ্যের ন্যাশভিল শহরে, রক সঙ্গীতঙ্গ, পিটাল ফ্রাম্পটন এবং টিনা এলফার্স দম্পতির পরিবারে। তার টিফানি ওয়ায়েস্ট নামে একজন সৎ-সহোদর রয়েছে, যে তার মাতার পূর্বের সংসারের সন্তান, এবং জেইদ এবং জুলিয়ান ফ্রাম্পটনের নামে আরো দু-জন সহোদর রয়েছে, যারা তার পিতার পূর্বের সংসারের সন্তানদ্বয়। তার নাম তার বাবার একটি গানের শিরোনাম "মিয়া রোজ" হিসেবে ব্যাবহার করা হয়েছে যেটি তার বাবা তাকে উদ্দেশ্য করে রচনা করেছিলেন।
দুশো ছেষট্টি দিনে স্বাধীনতা
দুশো ছেষট্টি দিনে স্বাধীনতা হলো বাংলাদেশের মুক্তিযুদ্ধকালীন সময়ের বিভিন্ন ঘটনা এবং প্রতিরোধকারীদের লড়াই নিয়ে প্রকাশিত একটি দালিলিক প্রমাণ গ্রন্থ। এই বইটি ১৯৯৭ সালে বাংলাদেশের স্বাধীনতা যুদ্ধের রজত জয়ন্তী উপলক্ষে ঢাকা থেকে “মুক্ত পাবলিশার্স” কর্তৃক প্রকাশিত হয়।
এই বইটি সম্পর্কে বিভিন্ন জনের মূল্যায়ন হলোঃ
২৫শে মার্চ, ১৯৭১-এর ভয়ংকর সেই কাল রাতে পাকিস্তানী সেনাবাহিনী আচমকা নিরস্ত্র-নিরীহ ঘুমন্ত বাঙালীদের গনহত্যা আরম্ভ করলে বাংলার বীর মুক্তিযোদ্ধারা মরণপণ যুদ্ধ করে কিভাবে তাদের আত্মসমর্পন করতে বাধ্য করেছিল এবং আন্তর্জাতিক কূটনৈতিক প্রচেষ্টার মাধ্যমে মাত্র ২৬৬ দিনের রেকর্ড সময়ে কিভাবে আমরা ১৬ই ডিসেম্বর, ১৯৭১ স্বাধীনতা অর্জন করেছি তা মুজিবনগর সরকারের সাবেক ভ্রাম্যমান রাষ্ট্রদূত মুক্তিযোদ্ধা মুহাম্মদ নূরুল কাদির বিরচিত ‘দুশো ছেষট্টি দিনে স্বাধীনতা’ বইটি পড়লে জানতে পারবেন। মুক্তিযুদ্ধের রজত জয়ন্তী উপলক্ষে প্রকাশিত ‘দুশো ছেষট্টি দিনে স্বাধীনতা’ বইটি নতুন প্রজন্মের বন্ধুগণসহ সকলকে পড়ার জন্যে অনুরোধ জানাচ্ছি। - "বেগম সুফিয়া কামাল"
মুক্তিযুদ্ধ সম্পর্কে যারা জানতে চান মুহাম্মদ নূরুল কাদির কৃত ‘দুশো ছেষট্টি দিনে স্বাধীনতা’ বইটি তাঁদের অত্যন্ত প্রয়োজনীয় হয়ে দেখা দেবে। - "মুহাম্মদ হাবিবুর রহমান"
মোহাম্মাদ রিয়াজ উদ্দীন আহমেদ
মোহাম্মাদ রিয়াজ উদ্দীন আহমেদ বাংলাদেশ জাতীয় পার্টির একজন রাজনীতিবিদ এবং নির্বাচিত সংসদ সদস্য। তিনি সাবেক ডেপুটি স্পিকার।
মোহাম্মাদ রিয়াজ উদ্দীন আহমেদ ডেপুটি স্পিকার হিসেবে ৩ বছর কাজ করেছেন।
মোহাম্মাদ রিয়াজ উদ্দীন আহমেদ বাংলাদেশ জাতীয় পার্টির রাজনৈতিক আদর্শে বিশ্বাসী ছিলেন। তিনি জাতীয় পার্টির মনোনয়ন পেয়ে সংসদ নির্বাচনে অংশগ্রহণ করেন ও জয়লাভ করেন। জনাব মোঃ রিয়াজ উদ্দিন আহমেদ বাংলাদেশের সাধারণ নির্বাচন এর মাধ্যমে নির্বাচিত সংসদ সদস্য হিসেবে লালমনিরহাট থেকে জাতীয় সংসদ নির্বাচন এর নির্বাচনি এলাকা লালমনিরহাট-৩ থেকে নির্বাচিত হন।
মোহাম্মাদ রিয়াজ উদ্দীন আহমেদ বাংলাদেশ জাতীয় সংসদের চতুর্থ ডেপুটি স্পিকার হিসেবে দায়িত্ব পালন করেছেন। ৪র্থ জাতীয় সংসদ নির্বাচন অনুষ্ঠিত হয় ৩ মার্চ ১৯৮৮ সালে। ২৫শে এপ্রিল ১৯৮৮ সালে সংসদের মোট সদস্য সংখ্যা ছিল ৩৩০ জন। সংরক্ষিত ৩০টি মহিলা আসন সংক্রান্ত আইনের মেয়াদ শেষ হয়ে যাওয়ায় ৪র্থ জাতীয় সংসদে কোনো সংরক্ষিত মহিলা আসন ছিল না। এই সংসদে সামসুল হুদা চৌধুরী স্পিকার এবং রিয়াজ উদ্দিন আহম্মেদ ডেপুটি স্পিকার নির্বাচিত হন। মোহাম্মাদ কুরবান আলীর পর ১৯৮৮ সালের ২৫ এপ্রিল তাকে ডেপুটি স্পিকার হিসেবে নিয়োগ দেয়া হয়। তিনি ১৯৯১ সালের ৪ এপ্রিল পর্যন্ত উক্ত দায়িত্ব পালন করেছেন। তার পর শেখ রাজ্জাক আলী ডেপুটি স্পিকার হিসেবে নিয়োগ পান।
বাংলাদেশ জাতীয় সংসদের ডেপুটি স্পিকারদের তালিকা
বাংলাদেশের জাতীয় সংসদের ডেপুটি স্পিকারদের তালিকা নিম্নে দেয়া হলোঃ